ΓΡΑΠΤΗ ΕΡΩΤΗΣΗ E-0160/02

υποβολή: Cristiana Muscardini (UEN) προς την Επιτροπή

(1 Φεβρουαρίου 2002)

Θέμα: Παραλλαγή της αιμοσφαιρίνης (HbC) ως φάρμακο κατά της ελονοσίας

Σε εβδομαδιαίο περιοδικό Panorama της 17ης Ιανουαρίου 2002 δημοσιεύθηκε η είδηση σύμφωνα με την οποία ορισμένοι ερευνητές του Πανεπιστημίου La Sapienza της Ρώμης,πό τον καθηγητή David Modiano, ανεκάλυψαν ότι μία γενετική παραλλαγή της αιμοσφαιρίνης HbC, προστατεύει από τις σοβαρότερες μορφές της ασθένειας.

Η μελέτη που πραγματοποιήθηκε σε άνω των 4 000 ατόμων της εθνότητας Mossi στη Μπουργκίνα Φάσο απέδειξε ότι η προστασία φθάνει το 29 % στους ετεροζυγώτες (όπου το μεταλλαχθέν γονίδιο παρόν μόνο σε ένα εκ των χρωμοσωμάτων) και το 90 % στους ομοζυγώτες (φορείς της μετάλλαξης σε αμφότερα τα χρωμοσώματα). Για πρώτη φορά μία γενετική μετάλλαξη είναι πλεονεκτική για τους μονοζυγώτες. Οι ερευνητές είναι της γνώμης ότι στη ζώνη εκείνη, η παραλλαγή της αιμοσφαιρίνης καταλήγει ναποκαταστήσει τις άλλες.

Λαμβάνονταςπόψη την ουσιαστική αξία της έρευνας και την επανεμφάνιση ακόμη και στην Ευρώπη ασθενειών τυπικά τροπικών, μπορεί η Επιτροπή να γνωστοποιήσει τα κάτωθι:

1. Έχει γνώση των εν λόγω μελετών·

2. Ποιά είναι τα στοιχεία για τις επιπτώσεις της ασθένειας αυτής σε κοινοτικό πλαίσιο·

3. Έχει χρηματοδοτήσει έρευνες στον ίδιο τομέα·

4. Εάν ναι, θεωρεί σκόπιμο να επιβεβαιώσει τα αποτελέσματα της έρευνας αυτής·

5. Ποιές πρωτοβουλίες προτίθεται να αναλάβει για να βοηθήσει τους αφρικανικούς πληθυσμούς που εξακολουθούν σήμερα να είναι θύματα της ασθένειας·

Απάντηση του κ. Busquin εξ ονόματος της Επιτροπής

(22 Μαρτίου 2002)

1. Είναι εις γνώση της Επιτροπής οι αναφερόμενες από το Αξιότιμο Μέλος του Κοινοβουλίου μελέτες αφού αυτή τις χρηματοδότησε εν μέρει βάσει του σχεδίου IC18-CT98-0361 με το οποίο ήλθαν σε συνεργασία ερευνητές της Ιταλίας με ομάδες από την Αγγλία, τη Σουηδία, το Μαλί και το Μπουρκίνα Φάσο. Η χρηματοδότηση γίνεται στους κόλπους του προγράμματος διεθνούς συνεργασίας του 4ου προγράμματος πλαισίου έρευνας και τεχνολογικής ανάπτυξης, η δε κοινοτική συνεισφορά ανέρχεται 490 000.

2. Μεταξύ 1995 και 1999, οι δηλωμένες περιπτώσεις ελονοσίας στην Κοινότητα αυξήθηκαν κατά 49 % για να φθάσουν ένα σύνολο 12 758 δηλωμένων περιπτώσεων (99 % εισαγόμενες και μετά βίας ορισμένες τοπικές) για το έτος 1999. Η ελονοσία στην Κοινότητα αναπτύσσεται βασικά λόγω ζωηρής αύξησης των εισαγομένων από τροπικές χώρες περιπτώσεων ελονοσίας καθώς και από τιςποτροπικές χώρες όπου ενδημεί. Σημειώνεται αύξηση των κρουσμάτων ελονοσίας στα νέα ανεξάρτητα κράτη του Καυκάσου και της Κεντρικής Ασίας καθώς και στα ενδημικά ποικίλα φαινόμενα στην Τουρκία. Η συνεχής αύξηση των διεθνών ταξιδίων (βλ. ανακοίνωση του Παγκόσμιου Οργανισμού Τουρισμού, 1998), η επέκτασή τους προς περιοχέςψηλής πυκνότητας μετάδοσης και μη συχνής τήρησης των μεθόδων ατομικής προστασίας βρίσκονται στη βάση της αύξησής της. Η Γερμανία, η Γαλλία, η Ιταλία και το Ηνωμένο Βασίλειο είναι τα κράτη μέλη που θίγονται περισσότερο στην Κοινότητα (πίνακας της κατάστασης των κρατών μελών αποστέλλεται στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου).

3. Η Επιτροπή ήταν και προτίθεται να παραμείνει ένας από τους βασικούς χρηματοδότες της έρευνας κατά της ελονοσίας. Πάνω από 100 σχέδια έχουν χρηματοδοτηθεί στο παρελθόν.

4. Κάθε συμβολή στις γνώσεις της φυσιοπαθολογίας και στις βιολογικές βάσεις της ελονοσίας μπορεί να αποδειχθεί μεγάλης σημασίας στα πλαίσια των προσπαθειών καταπολέμησης που σήμερα πραγματοποιούνται. Οι έρευνες ωστόσο στοχεύουν όλο και περισσότερο στον σχεδιασμό αποτελεσματικών παρεμβάσεων κατά της ασθένειας όπως ο εμβολιασμός και η θεραπευτική αγωγή που είναι εύκολα βατές.

5. Η Επιτροπή παρέχει ουσιαστική συνδρομή για την ενίσχυση των συστημάτωνγείας στις αφρικανικές χώρες με βάση δημοσιονομικές ενισχύσεις ανά σχέδιο, τομέα αλλά και γενικότερα. Οι εν λόγω ενισχύσειςποβοηθούν τις χώρες να λάβουν προληπτικά και θεραπευτικά μέτρα ελέγχου της ελονοσίας, τα οποία αποτελούν το βασικό στοιχείο των εθνικών στρατηγικώνγείας στην Αφρική. Η Επιτροπή εφαρμόζει επίσης ένα πρόγραμμα επιταχυνόμενης δράσης για την καταπολέμηση του ιού της ανθρώπινης ανοσοανεπάρκειας/ του συνδρόμου της επίκτητης ανοσοποιητικής ανεπάρκειας (HIV/AIDS), της φυματίωσης (TB) και της ελονοσίας, ασθένειες συνδυόμενες με την ανθρώπινη φτώχεια. Το πρόγραμμα επιδιώκει την ενίσχυση των θετικών επιπτώσεων από τις σημερινές επεμβάσεις (ειδικότερα αυτές που εξασφαλίζουν πλήρη πρόσβαση σε αποτελεσματικά συστήματα θεραπείας της ελονοσίας και ευρεία χρήση εντομοκτόνων διχτύων)· τη βελτιωμένη πρόσβαση στα προσφερόμενα φαρμακευτικά παρασκευάσματα και την ένταση της έρευνας και την ανάπτυξη νέων γενεών φαρμάκων και εμβολίων. Η Επιτροπή ενεπλάκη δραστήρια στη σύσταση του Global Fund για την καταπολέμηση των HIV/AIDS, TB και της ελονοσίας και συμμετέχει στο ιδρυτικό διοικητικό όργανο. Οι συνεισφορές προς το νέο αυτό χρηματοδοτικό όργανο ανέρχονται στα 1,9 δισεκατομμύρια USD (η Κοινότητα προσέφερε ένα αρχικό ποσό 120 εκατομμυρίων).

Αναμένεται ότι ένα πρόσθετο ποσό 500-700 εκατομμυρίων USD θα διατεθούν σε διάφορες χώρες κατά το 2002, με πρώτες χορηγήσεις προβλεπόμενες για τον Απρίλιο του 2002. Πολλές από τις προαναφερόμενες ενέργειες θα συμβάλλουν στις προσπάθειες καταπολέμησης της ελονοσίας στην Αφρική.